stanford-oval/wikipedia huggingface dataset:
Arcade Fire (EP)
מן הביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
Stylus: +B
Sputnikmusic: 
Pitchfork: 6.8/10
ה־EP קיבל ביקורות חיוביות פושרות יחסית בשל הבוסריות שלו, שיוחסה לכך שהלהקה עדיין לא הייתה מספיק בטוחה ביכולות ובצליל שלה כשהקליטה.
מבקר AllMusic, ג'יימס כריסטופר מונגר, העניק לו ציון של שלושה כוכבים וחצי מתוך חמישה והסביר, שבעוד שכל שבעת השירים הכלולים ב־EP מאוד מפוכחים וברורים, הם לא ממוקדים דיים באותה מידה שהם יפים, דבר שמביא לאווירה חלומית וקצת לא מציאותית, אווירה זו מצליחה להפוך כל חתך, עמוק ככל שיהיה להרגיש כמו שריטה. בעיני מונגר, שיאי האלבום הם "Old Flame", "No Cars Go" ו-"Vampire/Forset fire".
המגזין Stylus שנתן את הציון +B לאי פי, כתב שהוא מהווה מאמץ חזק והוא בין האלבומים הטובים שהקהל פסח עליהם לשנת 2003 אבל עדיין האי פי לא קרוב להשוואה להופעה החיה של הלהקה.
פיצ'פורק נתנו ציון 6.8 מתוך 10, והרחיבו שהיצירה הזו באה בתקופה שהלהקה עדיין אינה בטוחה ביכולותיה מספיק. עוד ציין מבקרם, כי המהלכים המוזיקליים פחות עשויים והשינויים שלהם לא מספיק מעודנים, בעוד שבFuneral מהלכים דומים שעשויים טוב יותר ומבוימים מוצלח יותר מתגמלים את המאזין הרבה יותר. לעומת זאת, הוסיף סטפן דאוזנר (המבקר המדובר מפיצ'פורק), יש רגעים במיני-אלבום שלא רק רומזים לגבהים אליהם יגיע Funeral אלא מתרוממים לשיאים כאלו בעצמם.
רשימת השירים

כל השירים באלבום נכתבו על ידי וין באטלר ורז'ין שאסיין, למעט "Headlights look like diamonds" שנכתב על ידי וין, רז'ין וג'וש דאו.
| Arcade Fire> מס' | Arcade Fire> שם | Arcade Fire> משך | Arcade Fire>  | Arcade Fire>  | Arcade Fire>  | Arcade Fire>  | Arcade Fire>  | Arcade Fire>  | Arcade Fire>  |
| --- | --- | --- | --- | --- | --- | --- | --- | --- | --- |
| 1. | Old Flame  | 3:55 |  |  |  |  |  |  |  |
| 2. | I'm Sleeping in a Submarine  | 2:46 |  |  |  |  |  |  |  |
| 3. | No Cars Go  | 6:00 |  |  |  |  |  |  |  |
| 4. | The Woodland National Anthem  | 3:56 |  |  |  |  |  |  |  |
| 5. | My Heart is an Apple  | 4:25 |  |  |  |  |  |  |  |
| 6. | Headlights look like Diamonds  | 4:22 |  |  |  |  |  |  |  |
| 7. | Vampire/Forest Fire  | 7:13 |  |  |  |  |  |  |  |
| משך כולל: | משך כולל: | 32:47 |  |  |  |  |  |  |  |
הערות שוליים

1 2
↑  http://pitchfork.com/features/interviews/5963-the-arcade-fire/3
↑  http://www.allmusic.com/album/arcade-fire-ep-mw0000378727
1 2  http://www.stylusmagazine.com/reviews/the-arcade-fire/the-arcade-fire.htm
↑  http://www.sputnikmusic.com/review/3148/Arcade-Fire-The-Arcade-Fire
↑  http://www.allmusic.com/album/arcade-fire-ep-mw0000378727
| --- | --- |
בקרת זהויות :  MusicBrainz release group: 8b06c6ae-b029-36df-841a-df52af24a080
Before You Go

Before You Go הוא סינגל שהוקלט על ידי הזמר-יוצר הסקוטי לואיס קפלדי, מתוך המהדורה המיוחדת של אלבום הבכורה שלו, Divinely Uninspired to a Hellish Extent. השיר יצא לאור ב-19 בנובמבר 2019, על ידי חברות התקליטים ורטיגו ברלין ויוניברסל, כסינגל מתוך האלבום.
השיר הגיע למקום הראשון במצעד שבאירלנד ובמצעד הסינגלים הבריטי, ולמקום התשיעי במצעד הבילבורד הוט 100.
רקע והרכב

קפלדי סיפר בפוסט ברשתות החברתיות כי השיר הוא "ללא ספק המנגינה האישית ביותר" שכתב אי פעם. על פי Idolator, השיר "עוסק בתוצאות הרגשיות של ההתאבדות", והושפע מהתאבדותה של דודתו של קפלדי, בזמן שקפלדי היה ילד.
ביקורת

גארי ג'יימס מאנטרטיינמנט פוקוס (אנ') תיאר את השיר כ"רצועה רגשית". מקסמיליון פולו מ-Ones to Watch (אנ') חשב כי השיר "הוא שיר שובר לב של אמת, כזה שלא מחפש להאשים אלא פותר את השאלות חסרות התשובות" והטיל ספק אם הטון הרגשי של קפלדי היה "תוצאה של תחושת אובדן". רובין מארי מ-Clash Music (אנ') תיאר את הרצועה כ"סימן מסחרי של קפלדי" ותיאר אותה כ"קטע יצירתי של כתיבת שירים אקוסטית עם קול סוחף".
רשימת רצועות

| מס' | שם | משך |
| --- | --- | --- |
| 1. | Before You Go  | 3:36 |
| 2. | Bruises  | 3:38 |
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 20 |  |
|  אוסטרליה | מצעד הסינגלים האוסטרלי | 7 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 1 |  |
|  אקוודור | מוניטור לטינו | 64 |  |
|  ארצות הברית | בילבורד הוט 100 | 9 |  |
|  ארצות הברית | מצעד הדאנס/מיקס שואו איירפליי | 11 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | רולינג סטון טופ 100 | 34 |  |
|  גרמניה | GfK – טופ 100 | 42 |  |
|  דנמרק | היטליסטן | 17 |  |
|  הולנד | מצעד 40 הסינגלים ההולנדיים | 7 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 4 |  |
|  ליטא | AGATA | 29 |  |
|  מלזיה | RIM | 6 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 9 |  |
|  סינגפור | RIAS | 5 |  |
|  סלובניה | SloTop50 | 11 |  |
|  סלובקיה | ČNS IFPI | 3 |  |
|  ספרד | PROMUSICAE | 28 |  |
|  סקוטלנד | מצעד הסינגלים הסקוטי | 1 |  |
|  פורטוגל | מצעד הסינגלים הפורטוגזי | 41 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 1 |  |
|  צרפת | SNEP | 49 |  |
|  קנדה | קנדה הוט 100 | 16 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | 21 |  |
|  ארצות הברית | מצעד הדאנס/מיקס שואו איירפליי | 37 |  |
|  ארצות הברית | מצעד 40 שירי המיינסטרים | 6 |  |
|  ישראל | מדיה פורסט ישראל | - |  |
|  ישראל | גלגלצ | 5 |  |
|  ניו זילנד | המצעד הניו זילנדי הרשמי | 13 |  |
|  קנדה | קנדה הוט 100 | 15 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| בלגיה (BEA) | פלטינה | 40,000 |
| קנדה (Music Canada) | פלטינה ×2 | 160,000 |
| צרפת (SNEP) | זהב | 100,000 |
| גרמניה (BVMI) | זהב | 200,000 |
| איטליה (FIMI) | פלטינה | 70,000 |
| ניו זילנד (RMNZ) | פלטינה ×2 | 60,000 |
| פורטוגל (AFP) | זהב | 5,000 |
| ספרד (PROMUSICAE) | פלטינה | 40,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה | 1,000,000 |
הערות שוליים

↑  לואיס קפלדי, בן קון, פיט קלהר, פיל פלסטד, טום ביימס
↑  Skinner, Tom (19 בנובמבר 2019). "Lewis Capaldi reflects on "absolutely wild" 2019 on new track "Before You Go" – listen". NME. נבדק ב-19 בנובמבר 2019. {{cite web}}:  (עזרה)
↑  Lucey, Tuathla (19 בנובמבר 2019). "Lewis Capaldi Releases New Track "Before You Go"". Spin South West. נבדק ב-19 בנובמבר 2019. {{cite web}}:  (עזרה)
↑  Wass, Mike (19 בנובמבר 2019). "Lewis Capaldi Releases Poignant New Single "Before You Go"". Idolator. נבדק ב-19 בנובמבר 2019. {{cite web}}:  (עזרה)
↑  James, Gary (19 בנובמבר 2019). "Lewis Capaldi releases most personal song yet with Before You Go". Entertainment Focus. נבדק ב-19 בנובמבר 2019. {{cite web}}:  (עזרה)
↑  Polo, Maxamillion (19 בנובמבר 2019). "Lewis Capaldi Reflects in "Before You Go," His Most Personal Tune to Date". Ones to Watch. נבדק ב-19 בנובמבר 2019. {{cite web}}:  (עזרה)
↑  Murray, Robin (19 בנובמבר 2019). "Lewis Capaldi Shares New Single "Before You Go"". Clash Music. נבדק ב-19 בנובמבר 2019. {{cite web}}:  (עזרה)
| --- | --- |
בקרת זהויות :  MusicBrainz release group: d276d8c9-062f-46f5-a409-cefded58182e
תיאור (לשון)

בתחביר, התיאור הוא השלמה של הנשוא  במשפט פועלי. התיאור מוסיף מידע על הנשוא, כגון מתי או איפה הנשוא התרחש. מבחינה תחבירית, זאת השלמה שאינה מוצרכת, כלומר המשפט יהיה שלם גם אם היא תימחק.
סוגי תיאורים > תיאור מקום

עונה על השאלות: איפה? היכן?
מילים אופייניות: כאן, שם, ליד, מאחורי, לפני וכו'.
דוגמה: אכלנו במסעדה אתמול.
סוגי תיאורים > תיאור זמן/תיאור מידה > תיאור זמן

עונה על השאלות: מתי?
מילים מאפיינות: היום, אתמול, שלשום, מחר, בשבוע שעבר, בשנה שעברה בחודש האחרון וכו'
דוגמה: אכלנו במסעדה אתמול.
סוגי תיאורים > תיאור זמן/תיאור מידה > תיאור מידה (כמות)

עונה על השאלות: כמה? כמה פעמים? כמה זמן? כמה כסף?
מילים מאפיינות: הרבה, מעט, פי.., כפליים, X שעות, X ש"ח
דוגמה: איש זה תרם רבות למפעל ההתיישבות.
סוגי תיאורים > תיאור זמן/תיאור מידה > הבחנה בין תיאור זמן לתיאור מידה

במשפט "אני נוסע לחופשה בת שבועיים בחו"ל" הצירוף בת שבועיים הוא תיאור מידה, מכיוון שהוא מציין כמה זמן תימשך החופשה. לעומת זאת, במשפט "אני נוסע לחו"ל בעוד שבועיים" הצירוף עוד שבועיים משמש כתיאור זמן.
סוגי תיאורים > תיאור אופן/תיאור מצב > תיאור אופן

מתאר אופן ביצוע של משהו. זהו התיאור הכללי ביותר.
עונה על השאלות: באיזה אופן?, כיצד?, איך?
מילים מאפיינות: בשקט, במהירות, בזריזות, ידנית, אוטומטית, ברגל, במכונית וכו'.
דוגמה: אכלנו במהירות את הדג.
ניתן לבטא תיאורי אופן גם באמצעות מושא פנימי.
סוגי תיאורים > תיאור אופן/תיאור מצב > תיאור מצב

תיאור שמתאר מצבו של דבר, אשר ניתן להוסיף לפניו את המילה "כש"+שם גוף מתאים
עונה על השאלות: באיזה מצב?
מילים מאפיינות: עייפים, מבולבלים, רעבים, צמאים וכו'.
דוגמה: "חזרנו מהטיול עייפים". תוספת "כש"+שם גוף מתאים במקרה זה תהיה: "חזרנו מהטיול כשאנו עייפים"
סוגי תיאורים > תיאור אופן/תיאור מצב > הבחנה בין תיאור אופן לתיאור מצב

במשפט "הילדים חזרו מבית הספר באוטובוס" המילה באוטובוס משמשת כתיאור אופן. לעומת זאת, במשפט "הילדים חזרו מבית הספר רעבים" המילה רעבים משמשת כתיאור מצב.
סוגי תיאורים > תיאור סיבה/תיאור תכלית > תיאור סיבה

עונה על השאלות: מדוע? מאיזו סיבה?
מילים מאפיינות: בגלל, עקב, בשל, משום וכו'.
דוגמה: החלונות נשברו מפאת הסערה.
סוגי תיאורים > תיאור סיבה/תיאור תכלית > תיאור תכלית

עונה על השאלות: למה? לשם מה?
מילים מאפיינות: כדי, על־מנת, לשם, במטרה, בתקווה וכו'.
דוגמה: הלכתי למשרד כדי לתרום.
סוגי תיאורים > תיאור סיבה/תיאור תכלית > הבחנה בין תיאור סיבה לתיאור תכלית

ההבדל בין תיאור סיבה לתיאור תכלית - סיבה מתאר משהו שקרה לפני
הפעולה (החלונות נשברו אחרי / בזמן הסערה). ולעומת זאת, תיאור תכלית מתאר משהו שיקרה אחרי הפעולה (הוא יתרום רק לאחר ההגעה למשרד).
סוגי תיאורים > תיאור תנאי/תיאור ויתור > תיאור תנאי

עונה על השאלות: באיזה תנאי?
מילים מאפיינות: והיה ו־, במקרה ש־, אם, בלי וכו'.
דוגמה : בלי קמח לא תהיה עוגה.
סוגי תיאורים > תיאור תנאי/תיאור ויתור > תיאור ויתור

מתאר תנאי שהתגברו עליו
עונה על השאלות: מהו המכשול עליו התגברו?
מילים מאפיינות: למרות, גם אם, אף על פי וכו'.
דוגמה: למרות איומי ההסתדרות בשביתה, התוכנית הכלכלית יצאה לפועל.
סוגי תיאורים > תיאור תנאי/תיאור ויתור > הבחנה בין תיאור תנאי לתיאור ויתור

תיאור תנאי מציג את התנאי לקיום הפעולה. לעומת זאת, תיאור ויתור מתאר קושי שהתגברו עליו בעת ביצוע הפעולה.
ראו גם

חלקי הדיבר
Bloom Energy Server

הלוגו של חברת "Bloom Energy"
מתוך טקס הצגת תאי האנרגיה של בלום
Bloom Energy Server (בעברית: תא האנרגיה בלום) הוא תא דלק של תחמוצת מוצקה המיוצר על ידי חברת "Bloom Energy" האמריקאית. התא משתמש בדלקים במצב נוזל או גז (דלקי מאובנים כבנזין, סולר ופרופאן) לצורך ייצור חשמל עבור האתר בו הוא בשימוש. לפי הצהרת החברה, תא בודד בגודל 10 סנטימטרים רבועים מייצר חשמל בכמות של כ-25 ואט.
על אף שהשיטה שבו נוצרת האנרגיה בתאי-הדלק מוכרת מכבר בתעשייה, טוענת החברה כי מצאו דרך ייחודית לייצר בתאים שלה אנרגיה ללא בעירה או שריפת דלקים, ובנצילות גבוהה יותר מאשר בתאי-דלק קודמים.
החברה המייצרת את התא גייסה עד כה יותר מ-400 מיליון דולר מקרנות הון סיכון ומשקיעים פרטיים לפיתוח המוצר. הגנרל קולין פאוול, מזכיר המדינה של ארצות הברית לשעבר, יושב בדירקטוריון החברה. בין החברות המשתמשות במוצר הן גוגל, פדקס, eBay, וולמארט וחברת קוקה-קולה.
Before He Cheats

Before He Cheats (בעברית: לפני שהוא בוגד) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-19 באוגוסט 2006, על ידי חברת התקליטים אריסטה רקורדס, כסינגל הרביעי מתוך האלבום.
השיר הגיע למקום הראשון במצעד שירי הקאנטרי.
רקע וכתיבה

השיר נכתב על ידי ג'וש קיר וכריס טומפקינס והופק על ידי מארק ברייט, בדומה לסינגל הקודם "Don't Forget to Remember Me". השיר נשאר במצעד הבילבורד הוט 100 במשך 64 שבועות רצופים, דבר אשר הופך אותו לשיר השני בהיסטוריה שהצליח לעשות זאת.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
הצלחה

"Before He Cheats" הפך לשיר הקאנטרי הראשון אי פעם שנמכר בלמעלה משני מיליון עותקים דיגיטליים והיה בעבר שיר הקאנטרי הנמכר ביותר בכל הזמנים. השיר נמכר בלמעלה מ-4,483,000 עותקים דיגיטליים נכון לינואר 2020, ונחשב לשירה הנמכר ביותר של אנדרווד בארצות הברית.
איגוד תעשיית ההקלטות האמריקאי העניק לשיר את תואר הפלטינה המשושת, על מכירות של למעלה משישה מיליון עותקים במדינה.
הצלחה > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 381 |  |
מיקומי שיא

|   ‏‏‏  מצעדים ודירוגים (2006–2014)> מדינה |   ‏‏‏  מצעדים ודירוגים (2006–2014)> מצעד |   ‏‏‏  מצעדים ודירוגים (2006–2014)> מיקום שיא |   ‏‏‏  מצעדים ודירוגים (2006–2014)>  |
| --- | --- | --- | --- |
|  אירלנד | מצעד הסינגלים האירי | 98 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד 40 שירי המיינסטרים | 9 |  |
|  ארצות הברית | מצעד השירים העכשוויים למבוגרים | 6 |  |
|  קנדה | קנדה הוט 100 | 4 |  |
|  קנדה | AC | 8 |  |
|  קנדה | Hot AC | 2 |  |
|  קנדה | מצעד שירי הקאנטרי | 1 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 37 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ארצות הברית | בילבורד הוט 100 | 6 |  |
|  ארצות הברית | מצעד שירי הקאנטרי | 51 |  |
|  ארצות הברית | מצעד השירים העכשוויים למבוגרים | 8 |  |
|  ארצות הברית | מצעד 40 השירים למבוגרים | 16 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 7× | 7,000,000 |
| בריטניה (BPI) | כסף | 200,000 |
| קנדה (Music Canada) | פלטינה | 40,000 |
 מכירות + הזרמת מדיה בלבד
רצח אולוף פלמה

| --- | --- |

אזרחים מניחים פרחים באתר ההתנקשות ביום שאחרי הרצח
 תאריך:  28 בפברואר 1986
 מקום:  סטוקהולם, שוודיה
 מטרה:  אולוף פלמה 
 קואורדינטות:  59°20′12″N 18°03′46″E﻿ / ﻿59.3366°N 18.0628°E﻿ / 59.3366; 18.0628
 סוג:  התנקשות פוליטית
 נשק:  357. מגנום
 הרוגים:  1 
 פצועים:  1
 מספר מפגעים:  1
  (למפת סטוקהולם מוגדלת) רצח אולוף פלמה(למפת סטוקהולם רגילה) רצח אולוף פלמה
 
ב-28 בפברואר 1986 נורה ראש ממשלת שוודיה אוּלוֹף פָּלְמֵה בידי מתנקש ברחוב סוואוויגן שבסטוקהולם, בזמן שחזר מקולנוע יחד עם אשתו ליסבת, ללא שומרי ראש. פלמה נפצע אנוש ומת מפצעיו, וליסבת נפצעה אך נותרה בחיים.
הרוצח הצליח להימלט מהזירה, ולא זוהה בוודאות עד ימינו. זהותו נותרה מקור לתאוריות קשר רבות בשוודיה. ב-1988 הרשיע בית המשפט ברצח את כריסטר פטרסון, אדם שכבר הורשע בעבר בהריגה. האשמתו התבססה על עדותה של ליסבת פלמה, שזיהתה אותו כרוצח. פטרסון ערער לבית המשפט לערעורים של סוואה וזוכה מאשמה. התובע הכללי השוודי הגיש בקשה למשפט חוזר, אולם בקשתו נדחתה בידי בית המשפט העליון. פטרסון נפטר ב-2004.
ב-10 ביוני 2020 הודיע התובע הכללי בשוודיה שסטיג אנגסטרום הוא החשוד הסביר ביותר. לא הוצגו ראיות ישירות לכך, אך ידוע שאנגסטרום היה חובב כלי נשק, מקורב לחוגים פוליטיים שהתנגדו לפלמה, ולבש באותו יום בגדים זהים לאלו של הרוצח. עם זאת, מאחר שאנגסטרום מת בשנת 2000, ולא היו אפשריים צעדי חקירה או משפט נוספים, נסגר התיק רשמית. קביעתו של התובע זכתה לביקורת רבה בשוודיה.
רקע

אולוף פלמה (יליד 1927) נבחר כראש ממשלת שוודיה ב-1969 מטעם מפלגת הפועלים הסוציאל-דמוקרטית של שוודיה. ב-1976 הובסה מפלגתו בבחירות והוא הפך ליו"ר האופוזיציה. ב-1982 הוא נבחר שוב לראשות הממשלה. הוא הנהיג במדינה מדיניות של שמאל כלכלי שנויה במחלוקת. הוא הוביל לחקיקת חוק בשם "קרנות השקעה של מרוויחי המשכורת" במטרה למנוע פיטורים נרחבים במשק, באמצעות שחיקת שכר השכירים. החוק הקים קרנות בשליטת איגודי העובדים, שכספיהם יושקעו חזרה למשק השוודי במטרה להבטיח את המשך הצמיחה ולמנוע פיטורין. במסגרת חוק זה נקבע כי לכל חבר במשק השוודי יהיה סף עליון של רווחים, אשר כל רווח נוסף לו ייכנס אף הוא לקרן. על חוק זה נמתחה על פלמה ביקורת חריפה מצד תעשיינים בכירים במשק השוודי.עם זאת, גם בתוך מפלגתו פלמה לא היה אהוד במיוחד בשל מוצאו הבינוני-גבוה.
גם בתחום מדיניות החוץ, היה פלמה אגרסיבי והרבה להתבטא בגנות משטרים רודניים ודיקטטוריים ברחבי העולם, אך גם נגד ארצות הברית. למרות מעמדו, פלמה השתדל לשמור על אורח חיים פשוט. לעיתים קרובות הוא נהג לצאת מביתו ללא כל אבטחה.
ליל ההתנקשות

ביום שישי 28 בפברואר 1986, אולוף פלמה שחרר מוקדם את שומרי ראשו וחזר בעצמו לביתו שברחוב ואסטרלאנגטאן (Västerlånggatan) מס' 31. הוא הגיע לבית בשעה 18:30, ואכל ארוחת ערב עם אשתו ליסבת שהציעה לו ללכת לאחר מכן לקולנוע. הוא שוחח בטלפון עם בנו מרטן שגם כן תכנן לצאת לקולנוע באותו יום עם ארוסתו. הם החליטו להיפגש בקולנוע גרנד (Grand) ברחוב סוואוויגן (Sveavägen) מס' 45. בשעה 20:30 יצאו אולוף וליסבת מביתם לכיוון תחנת הרכבת התחתית בגמלה סטאן. הם עלו על הרכבת ב-20:42, וירדו ממנה ברחוב ראדמנגאטאן (Rådmansgatan) ב-20:47. קצת לפני השעה 21:00 הם פגשו את מרטן וארוסתו בגרנד.
פלמה עצמו קנה כרטיסים לסרט השוודי "האחים מוצרט" שהתחיל בשעה 21:15. הסרט הסתיים בין 23:05 ל-23:10. אולוף וליסבת נפרדו ממרטן והחלו ללכת לביתם. הם הלכו דרומה לאורך רחוב סוואוויגן. הם הלכו לאט, ועצרו לפחות פעם אחת ליד חלון ראווה של חנות בגדים. בשעה 23:21, בצומת הרחובות סוואוויגן וטונלגאטאן (Tunnelgatan), ליד חות הבגדים דיקורימה (Dekorima), התקרב אליהם גבר וירה באולוף ירייה אחת בגבו ממרחק קצר. אולוף נפל על המדרכה, והרוצח ירה ירייה נוספת בליסבת, ונמלט מהמקום. אולוף מת במקום, אולם פונה לבית החולים שבתסברג (Sabbatsbergs) שם ניסו לבצע בו החייאה. ב-23:30 יצאה הודעה לתקשורת שראש הממשלה הוא זה שנפגע. מותו של פלמה נקבע רשמית רק בשעה 00:06. ליסבת נפצעה פציעה קלה בלבד. סגנו של פלמה, ינגוואר קרלסון, מונה למחליפו הזמני בתפקיד ראש הממשלה וכמנהיג המפלגה.
הרוצח נמלט אל רחוב טונלגאטאן, ומשם המשיך אל רחוב מאלמסקילנדסגאטאן (Malmskillnadsgatan). הוא נצפה בפעם האחרונה לקראת סוף הרחוב.
חקירת הזירה

הראיות הפורנזיות היחידות שנותרו בזירה היו הקליעים שנורו. בידי המתנקש. החוקרים זיהו אותם כקליעי אקדח 357. מגנום. המשטרה בדקה 500 אקדחים זהים, והשקיעה את מירב מאמציה בחיפוש אחר עשרה אקדחים מסוג זה שדווחו כגנובים באותו זמן. כולם נתפסו לבסוף, מלבד אחד, אשר נגנב מביתו של הקולנוען ארן סוקסדורף. מי שגנב את האקדח היה סוחר הסמים סיגווארד קדרגרן (Sigvard Cedergren). לימים, על ערש דווי, טען קדרגרן שמכר את האקדח לכריסטר פטרסון.
נשק נוסף שתפס מקום בולט בחקירה הוא "אקדח מוקפיארד". אקדח זה נרכש לראשונה באופן חוקי על ידי אזרח בעיר לולאו שבצפון שוודיה. האקדח, יחד עם 91 קליעים, נגנב בפריצה בהפארנדה ב-1983, וסביר להניח כי שימש לשוד של סניף דואר בעיירה מוקפיארד, שבדלרנה. ניתוח איזוטופ עופרת של כדור שנורה במהלך השוד אישר שיש לו הרכב איזוטופי זהה לכדורים שנשלפו מזירת הפשע של ההתנקשות, מה שאומר שהקליעים יוצרו באותו זמן. בסתיו 2006, משטרת שוודיה, בעקבות מכתב אנונימי שנשלח לעיתון "אקספרסן", שלתה אקדח מקרקעיתו של אגם בדלארנה. המספר הסידורי של האקדח אישר שמדובר באותו אקדח ששימש במהלך השוד במוקפיאד. האקדח הועבר למעבדה הלאומית למדע משפטי בלינקופינג לניתוח נוסף. עם זאת, במאי 2007 הודעה המעבדה כי האקדח חלוד מדי מכדי שניתן יהיה לאשר אם זהו אותו אקדח ששימש ברצח פלמה.
לרצח היו עדים רבים, ויותר מ-25 מהם התייצבו כדי להעיד במשטרה. הרוצח תואר על ידי העדים כגבר שגילו נע בין 30 ל-50, בגובה של כ-180–185 ס"מ, ולובש ז'קט כהה או מעיל. זוג אחד העיד שראה אותו מתעסק עם תיק קטן.
חשודים ברצח > כריסטר פטרסון

ב-1988, כמעט שלוש שנים לאחר הרצח, נעצר אדם בשם כריסטר פטרסון. אלכוהוליסט, ומכור לסמים שכבר רצח אדם בעבר, ממש בסמוך למקום שבו בוצע הרצח של פלמה. פטרסון נעצר באקראי בשל עברו המפוקפק ושמועות על מעורבותו ברצח. הוא הפך לחשוד מרכזי לאחר שבמסדר זיהוי, זיהתה אותו ליסבת פלמה מתוך עשרה אנשים בתור האדם שירה בבעלה. בעקבות כך החלה המשטרה לתחקר את מכריו של פטרסון, שסיפרו שהוא נמצא בסמוך לזירת הרצח באותו לילה. בית המשפט הרשיע את פטרסון ברצח וגזר עליו מאסר עולם.
פטרסון ערער לבית המשפט לערעורים של סוואה וזוכה מאשמה כעבור כמה חודשים. בית המשפט נימק את החלטתו בהיעדר ראיות, ופקפק באמינות עדותה של ליסבת פלמה. הוא שוחרר ממעצר וקיבל פיצוי של 50,000 דולר. במהרה הוא בזבז את כל הכסף על אלכוהול וסמים, אולם הפך לידוען והתפרנס ממכירת ראיונות לתקשורת. לעיתים קרובות ניסו לחלץ ממנו בכוח הודאה ברצח. במקרים כאלו הוא נהג להיגרר לתרחישים של תאורטיים לכאורה שהתקרבו להודאה באשמה. ב-1998, בעקבות אחד מהראיונות, התובע הכללי של שוודיה הגיש בקשה לשפוט מחדש את פטרסון. בית המשפט העליון השוודי דחה את הבקשה בנימוק שלא התגלו ראיות חדשות.
ב-2004 נפטר פטרסון. שנתיים לאחר מותו, שודר בתאגיד השידור השוודי סרט תיעודי בו הובאו עדויות מפי חבריו של פטרסון, אשר טענו שפטרסון הודה בפניהם שהוא זה שרצח את פלמה. לטענתם, פטרסון התכוון בכלל לרצוח סוחר סמים שנהג לעבור במקום, אולם רצח בטעות את פלמה. בעיתון דגנס ניהטר התפרסם תחקיר נגדי שביקר בצורה חריפה את הסרט התיעודי. נטען שיוצרי הסרט בדו את חלק מהצהרות העדים, והשמיטו הצהרות אחרות שלא תאמו את התזה שלהם.
חשודים ברצח > הבן ה-33

חשוד נוסף שנעצר בסמוך לרצח, היה ויקטור גונארסון, לאומן שוודי קיצוני אשר בביתו נמצאו עלונים נגד פלמה וממשלתו. עדי ראייה טענו שראו את גונארסון בזירת הרצח. גונארסון שוחרר עד מהרה לאחר סכסוך בעניינו בין המשטרה לפרקליטות. עם זאת, משטרת שוודיה המשיכה לעקוב אחריו ולהאזין לטלפונים שלו. בהתאם למדיניות התקשורת השוודית של אי-חשיפת שמות חשודים, הוא נודע לציבור בשם הקוד "הבן ה-33". בשלב מסוים, גונארסון מאס בתשומת הלב הציבורית והמשטרתית, והיגר לארצות הברית.
העניין בגונארסון התחדש ב-1993 כאשר גופתו נמצאה עם פצעי ירי בצפון קרוליינה. חובבים רבים שחקרו את הפרשה האמינו שגונארסון רצח את פלמה בשירות מדינה או ארגון כלשהו, וחוסל כדי להעלים ראיות. עם זאת, עד מהרה התגלה שגונארסון נרצח בידי שוטר אמריקני שגונארסון ניהל רומן עם ארוסתו.
חשודים ברצח > GH

במהלך החקירה המוקדמת, סומן חשוד מרכזי נוסף אשר מעולם לא נחשף בשמו ונודע רק בכינוי GH. ידוע כי לחשוד היה אקדח זהה לזה ששימש את המתנקש, אולם הוא סירב למסור אותו למשטרה וטען שמכר אותו. על פי עדויות מאוחרות שנחשבות ללא-אמינות, החשוד אף נמצא בזירת הרצח. ידוע שהחשוד תיעב את פלמה באופן אישי, ובאחת הפעמים רישיון הנשק שלו אף נשלל באופן זמני לאחר שירה בטלוויזיה שלו כשפניו של פלמה הופיעו בה. היה לו עבר של התנהגות אלימה, והוא הורשע בתקיפה פעמיים. במהלך שנות ה-90 הוא סירב להופיע בחקירות משטרתיות. באוגוסט 2008, GH התאבד בירייה לאחר ששוטרים צלצלו בפעמון הדלת שלו וביקשו להיכנס.
חשודים ברצח > סיעת הצבא האדום

רבים בשוודיה חשדו שמאחורי הרצח עומד ארגון הטרור הגרמני סיעת הצבא האדום. לאנשי הארגון היה עבר עשיר של פעילות בשוודיה. ב-1975 הם השתלטו על שגרירות גרמניה המערבית בסטוקהולם. המשטרה השוודית הצליחה ללכוד את הטרוריסטים ושלחה אותם למאסר בגרמניה המערבית. המצור על השגרירות חשף רשת שלמה של אנשי סיעת הצבא האדום שפעלה בשוודיה ובדנמרק, וכ-20 איש נעצרו בימים שלאחר מכן. בעקבות כך, סיעת הצבא האדום סימנה את שוודיה כיעד מרכזי. במאי 1977, קבוצת טרוריסטים שהונהגה בידי נורברט קרוכר ניסתה לחטוף את שרת המשפטים השוודית אנה-גרטה לייון.
חשודים ברצח > קונספירציה משטרתית

במרץ 1995 פרסם העיתונאי הגרמני קלאוס-דיטר קנאפ מאמר בעיתון די צייט אשר בו טען שהרצח בוצע בידי שוטרים שוודים שהיו מזוהים עם הימין הקיצוני.
חשודים ברצח > דרום אפריקה

כחלק ממדיניות החוץ האגרסיבית שלו כנגד משטרים רודניים וגזעניים, פלמה נודע בתור מתנגד חריף של שלטון האפרטהייד בדרום אפריקה. פלמה אף דאג להעביר בחשאי כספים לקונגרס הלאומי האפריקני דרך שווייץ. ב-21 בפברואר, שבוע לפני שנרצח, פלמה נשא את הנאום המרכזי בכנס שנערך בסטוקהולם כמחאה על שלטון האפרטהייד. הנאום נישא בפני כל חברי הריקסדאג, לצד מאות מתנגדי אפרטהייד, וכן חברים ופקידים מהקונגרס הלאומי האפריקני כולל אוליבר טאמבו. בנאום אמר פלמה, "אי אפשר לעשות רפורמה באפרטהייד, יש לבטל אותו."
עשר שנים מאוחר יותר, לקראת סוף ספטמבר 1996, מסר קולונל יוג'ין דה קוק, קצין משטרה מוכר ובעל השפעה בתקופת האפרטהייד, עדות לבית המשפט העליון בפרטוריה. בעדותו, טען קוק שהרצח של פלמה אורגן בידי ה-NIS, שירות החוץ הדרום-אפריקני. קוק טען שהרצח בוצע בפועל בידי קרייג ויליאמסון, קצין משטרה ומרגל לשעבר.
כמה ימים לאחר מכן, קצין משטרה דרום אפריקאי נוסף, דירק קוטזי, אישר את עדותו של קוק וטען שהרצח בוצע בידי אנתוני וייט, איש הכוחות המיוחדים של רודזיה שעבד גם אם המודיעין הדרום-אפריקני, כמי שרצח בפועל את פלמה. בו זמנית, קצין משטרה שלישי פיטר קאסלטון, טען שהרוצח היה שכיר החרב השוודי ברטיל ודין, אשר עבד בעבר עם ויליאמסון, ומתגורר מאז 1985 בקפריסין. חודש לאחר מכן, ביקרו חוקרי המשטרה השוודית בדרום אפריקה, אך לא הצליחו מצוא ראיות למעורבות דרום-אפריקנית ברצח.
ב-2007 ראה אור ספר מאת ויין תאלון (Wayne Thallon) בשם "Devil Incarnate: A Depraved Mercenary's Lifelong Swathe of Destruction". בספר זה העלה תאלון מחדש את השערה למעורבות דרום אפריקנית ברצח, וטען שהרוצח היה אתול ויסר (Athol Visser), שכיר חרב שעבד עם הלשכה לשיתוף פעולה אזרחי ונודע בכינוי "איוואן האיום".
ב-8 בספטמבר 2010 התראיין טומי לינדסטרום, אשר עמד בראש הבולשת השוודית בזמן הרצח לתוכנית Efterlyst בערוץ השלישי השוודי. כשנשאל מי לדעתו ביצע את הרצח, הוא השיב ללא היסוס שדרום אפריקה עמדה מאחורי הרצח.